ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ทีมข่าวการเงิน
...l...จุ๊ๆ อย่าเอ็ดไปมีคนแอบได้ยินแผนใหญ่ของ บันเทิง ตันติวิท ประธานกรรมการบริษัท ทุนธนชาต ว่า จะต้องหาทางเจรจาซื้อหุ้น บลจ.นครหลวงไทย มาถือครองให้ได้ 100% จากปัจจุบันที่ถือหุ้นอยู่ 40% กะจะให้ “บุญชัย เกียรติธนาวิทย์” ที่เป็นลูกหม้อ ผนึก บลจ.นครหลวงไทย เข้ากับ บลจ.ธนชาต ผงาดขึ้นนำในตลาดนี้ 
ว่าแต่ว่า เจ๊จาวโสภาวดี เลิศมนัสชัย เลขาธิการกองทุนบำเหน็จบำนาญข้าราชการ (กบข.) จะว่ายังงัย หุ้นที่ถือไว้ 40% จะขายออกมาหรือเปล่าละเจ๊จาว ถ้าขายออกมาขอให้ได้ราคาดีเด้อ
...l...ด้าน สรสิทธิ์ สุนทรเกส ผู้ช่วยผู้ว่าการ สายกำกับสถาบันการเงิน ธนาคารแห่งประเทศไทย (ธปท.) แย้มว่าจะไม่ต่ออายุศูนย์ประสานงานแก้ไขปัญหาการปล่อยสินเชื่อ (ศปส.) ที่กำหนดจะหมดอายุลงสิ้นปี 2553 นี้ หลังเปิดทำการเมื่อวันที่ 18 พ.ค. 2552 เนื่องจากเห็นว่าปัญหาที่ประชาชนได้ร้องเรียนเข้ามายังศูนย์ยังคงเป็นปัญหาเดิมๆ เช่น โทรศัพท์หลอกลวง ร้องเรียนพฤติกรรมการติดตามทวงหนี้ และปัญหาสินเชื่อ 
...l...ยุทธชัย เตยะราชกุล ผู้ช่วยกรรมการผู้จัดการใหญ่ บุคคลธนกิจ ธนาคารยูโอบี ฝากบอกว่า ลูกค้าบัตรยูโอบีเลดี้ ใช้คะแนนแลกเป็นเงินฝากประจำ ที่ได้รับดอกเบี้ยมากกว่าปกติ 2% เพราะขณะนี้ดอกเบี้ยเงินฝากต่ำมาก บางแห่งให้ต่ำกว่า 1% หรือเลือกซื้อประกันภัยคุ้มครองโรคมะเร็งด้วยส่วนลด 20%
ทั้งนี้ ต้องการเป็นอันดับ 1 ด้านบัตรเครดิตผู้หญิงด้วยเป้าหมาย 2 แสนใบสิ้นปีหน้าจากที่มี 1.3 แสนใบ ปัจจุบันมีฐานบัตรรวม 5 แสนใบ โดย 4 เดือนแรกยอดใช้จ่ายโตได้ถึง 12%
*** ด้านทีเอ็มบี ไม่น้อยหน้า สยาม ประสิทธิศิริกุล ประธานเจ้าหน้าที่บริหาร ธุรกิจขนาดกลางและขนาดย่อม ธนาคารทหารไทย หรือทีเอ็มบี ออกแคมเปญ ให้ลูกค้าที่ต้องการบริหารต้นทุนทางการเงิน ในภาวะแนวโน้มดอกเบี้ยขาขึ้น โดยให้สินเชื่อวงเงินกู้ระยะยาวในอัตราดอกเบี้ยคงที่ โดยคิดอัตราดอกเบี้ย 3.9 % คงที่ในปีแรกสำหรับวงเงินมากกว่า 20 ล้านบาท และ อัตราดอกเบี้ย 4.5 % คงที่ในปีแรกสำหรับวงเงินไม่เกิน 20 ล้านบาท และยังเพิ่มทางเลือกของระยะเวลาปลอดชำระเงินต้นได้สูงสุด 6 เดือนแรกของการผ่อนชำระ